Γιλβέρτος του Μονπανσιέ

Ο Γιλβέρτος, γαλλ. Gilbert (Gilbert de Montpensier, 1443 - 15 Οκτωβρίου 1496) από τον Οίκο των Βουρβόνων ήταν κόμης του Μονπανσιέ και δελφίνος της Ωβέρνης.

Βιογραφία
Ήταν γιος του Λουδοβίκου Α΄ κόμη του Μονπανσιέ και της Γαβριέλας ντε Λα Τουρ, κόρης του Μπερτράν Ε΄ ντε Λα Τουρ ντ'Ωβέρν. . Διορίστηκε στο Συμβούλιο του Αγίου Μιχαήλ από τον Κάρολο Η΄ της Γαλλίας τον Οκτώβριο του 1483.

Ο Γιλβέρτος ήταν ο πρώτος κόμης, μετά από πολλές διαιρέσεις της Ωβέρνης τα τελευταία χρόνια, που ένωσε στο πρόσωπό του την κομητεία, το δουκάτο και τον τίτλο του δελφίνου.

Κόμης του Μονπανσιέ
Η προγιαγιά του Γιλβέρτου, η Άννα της Ωβέρνης, ήταν κόρη του Μπερώ Β΄ δελφίνου της Ωβέρνης και μετά τον θάνατο των -χωρίς απογόνους- αδελφών της πήρε η ίδια τον τίτλο. Η γιαγιά του Μαρία του Μπερρύ δούκισσα του Μπουρμπόν έγινε διάδοχος στο δουκάτο της Ωβέρνης. Λόγω των κληρονομικών δικαιωμάτων του έλαβε με αυτόν τον τρόπο την κομητεία του Μονπανσιέ και τον τίτλο του δελφίνου.

Μετά την κατάληψη της Νάπολης από τον Γάλλο βασιλιά Κάρολο Η' το 1495, ο ίδιος διορίστηκε αντιβασιλιάς της Νάπολης . Στην ανακατάληψη της πόλης μεταφέρθηκε αιχμάλωτος τον Ιούλιο 1496 στο Ατελλά σε ανθυγιεινές συνθήκες , όπου πέθανε από επιδημία ελονοσίας.

Οικογένεια
Με τον γάμο του στις 24 Φεβρουαρίου/1482 με την Κλάρα Γκοντζάγκα (1 Ιουλίου/1464 - 2 Ιουνίου/1503), κόρη τού Φρειδερίκου Α΄ μαρκησίου της Μάντουα, παιδιά του ήταν:
 Λουίζα 1482-1561, δούκισσα του Μονπανσιέ ιδίω δικαιώματι. Παντρεύτηκε πρώτα τον Αντρέ Γ΄ ντε Σωβινύ και μετά τον Λουί πρίγκιπα ντε Λα Ρος-συρ-Υόν.
 Λουδοβίκος Β΄ 1483-1501, κόμης του Μονπανσιέ.
 Κάρολος Γ΄ 1490-1527, δούκας της Βουρβόνης.
 Φραγκίσκος, δούκας του Σατελλερώ (1492 - 1515) σκοτώθηκε στην μάχη του Μαρινιάνο.
 Ρενέα 1494-1539, κυρία του Μερκέρ, παντρεύτηκε τον Αντώνιο δούκα της Λωρραίνης.
 Άννα 1495-1510, απεβ. 15 ετών.

Παραπομπές & Υποσημειώσεις

Πηγές
The Biographical Dictionary of the Society for the Diffusion of Useful Knowledge, Vol 4.
Boulton, D'Arcy Jonathan Dacre, The Knights of the Crown.
Michael Mallett and Christine Shaw, The Italian Wars 1494-1559.
David Nicolle, Fornovo 1495: France's Bloody Fighting Retreat.
Michael Mallett and Christine Shaw, The Italian Wars 1494-1559.

Οίκος των Βουρβόνων